आमतौर पर कीट किचन में संक्रमित खाने के ज़रिए प्रवेश करते हैं। थोक के सामान जो आप घर लाते हैं जैसे दलिया, गेहूं, बादाम आदि, इन पर भी कीटों के अंडे हो सकते हैं। यहां तक कि खाने के पैक और सील किए गए सामानों में भी कीट के अंडे हो सकते हैं। यह नहीं की अब आप थोक के सामान ही ख़रीदना छोड़ दें, बल्कि इन सामानों को लाने के बाद फ्रीजर में रखें ताकि इन पर मौजूद कीटों के अंडों को ख़त्म किया जा सके। फ्रीजर में इन सामानों को रखने के लिए कुछ जगह ख़ाली रखें, ताकि आप इनको इस्तेमाल करने से पहले तीन से चार दिन फ्रीजर में रख सकें। खाने को अच्छी तरह से रखना इनको कीटों से बचाने का सबसे बेहतरीन उपाय है।  थोक के सामानों को रखने के लिए कांच या प्लास्टिक के डिब्बों का इस्तेमाल करें। ध्यान रखें कि इनके ढक्कन पूरी तरह टाइट हों। खाने के पैकेटों को आधा इस्तेमाल करने के बाद ऐसे ही ना छोड़ें, बल्कि बचे हुए खाने को एयर टाइट सील्ड डिब्बों में रखें। कीट कार्ड बोर्ड के डिब्बों में या हल्के प्लास्टिक के बैगों में घुसकर खाने के सामानों को खा सकते हैं। कीट गर्म और उमस भरे माहौल में फलते फूलते हैं, तो अगर आपके किचन में इस तरह का माहौल है तो आप कीटों को घर पर आने की दावत दे रहे हैं।  एयर कंडीशनर चलाते समय खिड़कियां और दरवाजे बंद रखें। इस बात को हमेशा सुनिश्चित रखें की किचन और खाना रखने की जगह हमेशा हवादार हो। किचन में कई ऐसी जगहें होती हैं जहां कीट आसानी से छुप सकते हैं। दीवारों और अलमारी में मौजूद दरारें, जहां कैबिनेट दीवार से जुड़ा रहता है, ऐसी जगहों को पूरी तरह सील करना चाहिए।

TL;DR in Vietnamese:
Kiểm tra nguồn thức ăn. Cho thực phẩm vào tủ đông khi mang về nhà. Bảo quản thức ăn trong hũ đựng kín khí. Kiểm soát nhiệt độ và độ ẩm trong bếp. Bít kín các khe và vết nứt.